cyanic-selkie/wikianc huggingface dataset:
ScummVM
ScummVM on kasutatav GNU GPL litsentsi alusel. ScummVM ei sisalda mängude endi faile, seetõttu tuleb osta mängude DOS-versioonid, mis vanuse tõttu on enamasti saadaval soodsalt. Mõned toetatud mängud on saadaval ka tasuta, näiteks "Flight of the Amazon Queen" ja "Beneath a Steel Sky".
Sounds of the Universe
"Sounds of the Universe" on Depeche Mode'i kaheteistkümnes stuudioalbum. See ilmus 20. aprillil 2009.
Regionaalgeograafia
Regionaalgeograafia on geograafia haru, mis tegeleb teatava piirkonna (regiooni) kohta käiva geograafilise teabe hankimise, korrastamise ja esitamisega praktilise ja teadustegevuse tarbeks.
Regionaalgeograafia püüab seletada inimtegevuse kohalikke iseärasusi piirkonna looduse, geograafilise asendi, demograafia ja kultuuri iseärasuste mõjuga.
Regionaalgeograafia annab hädavajalikku teavet regionalistika harudele (regionaalarendus, regionaalpoliitika jm) ning süstemaatilistele geograafiatele, nagu rahvastikugeograafia, maailmamajanduse geograafia, poliitgeograafia jt.
Duncan James
Duncan Matthew James Inglis (sündinud 7. aprillil 1978) on inglise laulja ja näitleja.
Hingelind
"Hingelind" on Urmas Alenderi album aastast 1994.
Fabianism
Fabianism on reformistlik vool Inglismaal. Nimetus "fabianism" tuleneb Rooma väejuhi Fabius Cunctatori (Viivitaja) nimest. 1884. aastal organiseeriti Inglismaal Fabiaanlaste Ühing (Fabian Society), mis 1900. aastal läks Leiboristliku Partei koosseisu kirjanduslik-publitsistliku rühma õigustes. Fabianism ei tunnista ametlikult mingisugust filosoofiat, kuid paljud tema esindajad toetavad kristlust, ajaloo tõlgitsemisel aga pooldavad õpetust ideede määravast osast ühiskonnaelus, jutlustavad töölisklassi ja kodanluse koostööd ning rahulikku järkjärgulist üleminekut kapitalismilt sotsialismile, eitavad klassivõitlust ja masside revolutsioonilist väljaastumist. Fabianism moodustab liberaalse töölispoliitika kõige terviklikuma väljenduse.
Johann (Saksimaa)
Johann (12. detsember 1801 – 29. oktoober 1873) oli Saksimaa kuningas aastatel 1854–1873.
Isiklikku ja järglased
Johann oli abielus Baieri esimene kuninga Maximilian I Josephi tütre Amalie Augustega (1801–1877), nende järglased:
Protseduuriline mälu
Protseduuriline mälu on seotud andmestikuga selle kohta, kuidas midagi teha mingi eesmärgi saavutamiseks.
Protseduurilise mäluga on seotud oskused, nagu autoga sõitmine, noa ja kahvli käsitsemine, käe suudlemine jne.
Nagu definitsioon ütleb, puudutab protseduurine mälu rohkem tegemisi, on seotud rohkem formaalse käitumisega. Taolise käitumise käigus inimene enam reeglina ei mõtle, kuidas mingit tegevust sooritada, vaid tegevuse sooritamine kulgeb automaatselt.
Myanmar
Myanmar (ka Birma; riigi ametlik eestikeelne nimi on Myanmari Liidu Vabariik) on maa ja riik Kagu-Aasias. Kuni 21. oktoobrini 2010 oli riigi ametlik nimi Myanmari Liit.
Ta piirneb Bangladeshi, India (Mizorami, Manipuri, Nagalandi ja Arunachal Pradeshi osariigi), Hiina Rahvavabariigi, Laose, Tai ning India ookeaniga (Andamani mere Bengali ja Mottama lahega).
Andamani meri eraldab Myanmari edelas asuvast India liiduterritooriumist Andamanidest ja Nicobaridest.
Nimi
Riigi nime Euroopa keeltes palus muuta riigi praegune juhtkond, kes 18. juunil 1989 kuulutas riigi birmakeelseks nimeks Pyi-daung-zu Myan-ma Naing-ngan-daw ja ingliskeelseks nimeks Union of Myanmar. ÜRO on nimemuutust tunnustanud. Mõned riigid, sealhulgas USA ja Suurbritannia kasutavad riigi endist nime (inglise keeles Burma), sest nad ei tunnusta sõjaväelist diktatuuri, millelt uus nimi pärineb. Ka riigi demokraatlik opositsioon kasutab endist nime. Paljud inimesed maailmas kasutavad nime "Myanmar", sidumata seda toetusega praegusele režiimile.
Eestikeelne põhinimi oli vahepeal "Myanmar", alates 2006. aasta suvest jälle "Birma" ning alates 2015. aasta aprillist uuesti Myanmar.
Loodus
Myanmar on mussoonkliimaga subtroopiline ja troopiline, põhiliselt mägine maa.
Kim Chŏng-il
pisi|Chŏng-il (august 2011) Kim Chŏng-il (ka Gim Jeong-il, Kim Jong-il või <abbr title="hääld. 'Kim DŽong IL', mitte "Kim Džong Teine".">Kim Jong Il, korea keeles 김정일, 16. veebruar 1941 Vjatskoje – 17. detsember 2011 ) oli Korea RDV kommunistlik juht.
Kim Chŏng-il oli riigipea alates 1994. aastast, mil päris ameti oma isalt Kim Il-sŏngilt. See oli kommunistlikus riigis esimene dünastiline võimupärimine. Ehkki teda hüüti ametlikult armastatud juhiks, puudus tal isa karisma. 1997. aasta oktoobris sai temast valitseva Korea Töölispartei peasekretär. Samal ajal valitses riigis nälg.
Myanmar
Pinnamood
Mäeahelikke lahutavad Irrawaddy, Salweeni ja Sittaungi jõe org, mis on põhja-lõunasihilised. Irrawaddy ja Salween saavad alguse Hiina Rahvavabariigi territooriumil asuvalt Tiibeti kiltmaalt.
Kim Chŏng-il
1960ndate algusest pidas Kim Chŏng-il tähtsaid riigiameteid. 1974. aastal nimetati ta poliitbüroo liikmeks ja 1980. aastal selle presiidiumi liikmeks. 1991. aastal määrati Kim Chŏng-il relvajõudude ülemjuhatajaks, kuigi tal puudub sõjaväeline koolitus. Läänes usutakse, et 1970.–1980. aastatel korraldas ta terroriaktsioone, seetõttu tekitas tema võimuletõus teatud kartusi.
Myanmar
Pinnamood
Irrawaddy oru võib jaotada kolmeks osaks. Oru kitsas, hõredalt asustatud osa ulatub umbes 80 kilomeetrit Mandalayst põhja pool. Irrawaddy orgu valgub ka teisi kiireid mägijõgesid. Jõeoru keskosa on vähese sademetehulgaga piirkond. Oma deltas voolab jõgi 290 kilomeetri pikkuselt. Irrawaddy org on künklik. Keskosas ja deltas toimub intensiivne erosioon. Irrawaddyst ida pool piki jõeorgu kulgevad madalad Bago mäed.
Kim Chŏng-il
Oletati, et seoses viletsa tervisega valmistus Kim Chŏng-il võimu üleandmiseks oma noorimale pojale Kim Chŏng-un-ile.
Myanmar
Pinnamood
Irrawaddy orust lõuna pool ning Arakani osariigist on 1500–3000 m (kuni 4000 meetri) kõrgused Arakani mäed. Põhja pool jätkuvad nad Patkai, Kumôni mäeahelikuna (kõrgus ulatub 5881 meetrini).
Kim Chŏng-il
Kim Chŏng-il on käinud välisvisiitidel Hiinas ja Venemaal. Lennukartuse tõttu reisis ta Hiinasse (2000., 2004. ja 2010. aastal) ja Venemaale (2001., 2002., 2011. aastal) soomustatud rongiga.
thumb|Vladimir Putin ja Kim Chŏng-il 2011. aasta 17. detsembri hommikul sai ta oma rongis infarkti ja suri.
Myanmar
Pinnamood
Kirdes ja idas on mägismaad, sealhulgas Šani mägismaa, mille keskmine kõrgus on 900 meetrit. Sügavas kitsas orus voolab jõgi. Šani mägismaal on levinud karst.
Kim Chŏng-il
Isiklikku
Kim Chŏng-il oli neli korda abielus, tema viimane abikaasa Kim Ok oli tema kauaaegne sekretär. Eelmistest abieludest on tal kolm poega ja üks tütar. Vanim neist on Kim Chŏng-nam, noorim Kim Chŏng-un.
Rannu vasallilinnus
Rannu vasallilinnus (saksa keeles Randen) oli Tartu piiskopkonnas asunud vasallilinnus, mis tänapäeval on hävinud. Tänapäevase haldusjaotuse järgi asuks linnus Tartu maakonnas Elva vallas Rannu alevikus, endisest Rannu mõisa häärberist 200 m lõunas Kantsimäel.
Myanmar
Pinnamood
Riigi lõunaosa moodustab Tanintharyi piirkond, mis asub Malaisiale viival Kra maakitsusel. Seal on madalad ja keskmise kõrgusega järskude nõlvadega mäeahelikud.
Rannu vasallilinnus
Nimekujud
Rannu (Ranno) kihelkonda kutsuti vähemalt kuni XVIII sajandini ka Võrtsjärve kihelkonnaks (Wortsjerwe, Würzjerwe).
Myanmar
Järvede loend
Hlawga järv – Indawgyi järv – Inle järv – Inya järv – Kandawgyi
Kim Chŏng-il
Isiklikku
Kim oli 162 cm pikk ja kaalus enne 2008. aasta insulti 86 kilogrammi. Ta põdes diabeeti ja kõrgvererõhktõbe. Arvatakse, et ta põdes ka kõhunäärmevähki.
Myanmar
Jõed
Tähtsaim jõgi on Irrawaddy, mille äärsetel viljakatel madalikel elab enamik riigi elanikest.
Rannu vasallilinnus
Asukoht ja paiknemine
Linnus paiknes lauskjal, kuid mõningate madalate küngastega ümbritsetud maastikul kunagise Ugandi maakonna lääneosas 4,5 km Võrtsjärvest idas ning kasutas sealt läbivoolaval Konguta ojal oleva veskipaisu tiigi ja vallikraavide veekaitset. Ühes kunagises mõisakirjelduses on öeldud, et kunagi paiknes seal kolm tiiki ; tänapäeval piirab linnuseala põhjas ja idast üks pikk tiik, kus linnuseala jääb ligikaudu 4–5 m kõrgusele veepinnast. Veetõkete paiknemise järgi saab oletada, et linnuse küljed asetsesid põhiilmakaarte suundades. Linnuseala asetseb 54 m kõrgusel üle merepinna.
Myanmar
Jõgede loend
Anni jõgi – Ataran – Bago jõgi – Bilini jõgi – Bogale jõgi – Chindwinn – Daga – Gyaing – Haungthayaw – Hkrang Hka – Irrawaddy – Kaladan – Nam Hka – Nam Hsin – Nam Lang – Salween – Sittaung
Rannu vasallilinnus
Asukoht ja paiknemine
Rannu linnuse asukoht oli tõenäoliselt keskuseks ka kogu Rannu kihelkonnale, mis oli põhjast lõunasse pika ja kitsa kujuga ning oma algsuuruses võttis ligi 50 km pikkuselt enda alla kogu Võrtsjärve idakalda ja osa Väikese Emajõe idakaldast Soontagast kuni Emajõeni. Ilmselt kuulus sinna alla ka suurem osa hilisemast Rõngu kihelkonnast, mis eraldus iseseisvaks alles XIV sajandil ja läänistati siis Tödwenitele arvatavasti piiskop Engelbert von Doleni ametiajal. Üleaedsetele Tiesenhausenitele kuuluva naaberkihelkonna Kavilda võimukeskuseks kujunes Konguta vasallilinnus, mis jäi Rannust otsejoones kõigest 4,7 km kaugusele idakagusse. XV sajandi I poolel püstitatud kivist Rannu kirik asus 6,5 km (u. 1 saksa miil) põhja pool. Otsejoones lõunas asuva Rõngu vasallilinnuseni oli 9,1 km, kirdesse jääva Kavilda vasallilinnuseni aga juba 15 km.
Myanmar
Kliima
Kogu riik peale äärmise põhjaosa asub mussoonipiirkonnas. Olenevalt pinnamoest on mussoonide mõju erinev.
Rannu vasallilinnus
Rannu linnus alates XIII sajandist Dolenite valdusena
1223, kui Tartu piiskop Hermann I oma kaaskonnaga Otepää muinaslinnuses viibis ja Tartusse edasi liikuda ei saanud, hakkas ta temale valitseda antud Ugandi maakonnast tähtsamatele abilistele maid välja jagama. 5 kihelkonda läksid tema õukonna suursugustele rüütlitele – vennale Theoderich de Ropale Otepää, õemehele Engelbert von Tiesenhausenile Puhja, Johann von Dolenile Rannu, Helmoldile Lüneburgist (arvatavasti hilisemad Rosenid) Sangaste ja Karula ning endale ja oma toompraostist vennale Rothmar von Buxhövdenile jättis ta Tarbatu. Suured läänistused andsid võimaluse linnuste tekkeks. Esialgu elasid Dolenid tõenäoliselt Otepää piiskopilinnuse tugipunktis.
Myanmar
Kliima
Suurem osa riigist on väga sademeterikas, kusjuures sajab peaaegu ainult suvel.
Arakani osariigis ja Tanintharyi piirkonnas sajab aastas kuni 5000 mm sademeid. Irrawaddy deltas sajab 1500–2500 mm ning idapoolsetel mägismaadel ja riigi põhjaosas 1000–2000 mm aastas. Kuivadel aladel Irrawaddy oru keskosas on aastane sademetehulk alla 1000 millimeetri.
Rannu vasallilinnus
Rannu linnus alates XIII sajandist Dolenite valdusena
Ürikute järgi kuulus Rannu (küla või siis ka kihelkond) 1224. aastal Hans von Dolenile. Linnuselääni (Borchsokinge) moodustas kogu hilisem Rannu kihelkond, lisaks kuulus Rannu alla ka Soontaga mõis ja piirkond hilisemast Rõngu kihelkonnast. Dolenitel oli juba XIII sajandi I poolel linnuseid Riia lähedal Väinal, Tartu stiftis ja Virumaal.
Myanmar
Kliima
Myanmaris on kolm aastaaega:
Taimkate
Peaaegu pool Myanmari territooriumist on kaetud metsaga.
Rannu vasallilinnus
Rannu linnus alates XIII sajandist Dolenite valdusena
1225. aasta sügisel korraldasid Otepää sakslased eesotsas Doleniga sõjakäigu Virumaale ja lõid taanlased sealsetest muinaslinnustest välja. See aktsioon käis risti vastu Liivimaale saabunud paavsti saadiku rahupüüdlustele ja läbirääkimispoliitikale. Kirikliku karistuse ähvardusel anti kogu Põhja-Eesti paavsti legaadi Modena Wilhelmi otsevalitsemise ja kaitse alla. Sellal haldasid rüütlid oma lääne veel Otepäält.
Myanmar
Taimkate
Kõige sademeterikkamatel aladel on tavalised laialehised igihaljad vihmametsad.
Rannu vasallilinnus
Rannu linnus alates XIII sajandist Dolenite valdusena
1226. aasta 15. (23.) mail Daugavgriva (Dünamünde, Väinasuu) kloostris koostatud dokumendis võttis Rooma paavsti legaat Modena Wilhelm "kahekordselt neetud rüütlil" Johannes Dolenil (Iohann de Dolen) läänivalduse käest ära, kuna viimane korraldas sama aasta mai algul (lähtebaasiks oli siis ilmselt kas Otepää, Rannu või Tartu) teist korda röövretke Põhja-Eestisse Viru maakonda ja vallutas seal ühe linnuse. Põhja-Eesti oli juba allutatud Rooma paavsti misjonile. Johannese Vana-Dole vasallilinnus (Dole piiskopilinnus) Riia lähedal anti 1. juunil üle Riia linnale. Varjatum põhjus karistamiseks oli ilmselt ka rüütli hõivatud suured maavaldused. Siiski säilitas Dolen Tartu piiskopi vasallina oma Rannu läänistuse.
Myanmar
Taimkate
Väiksema sademetehulgaga piirkondades langetavad puud kuival aastaajal lehed. Sellistest puudest on tuntuim suur tiikpuu. See kuivem piirkond oli eelajaloolisel ajal savann.
Rannu vasallilinnus
Rannu linnus alates XIII sajandist Dolenite valdusena
Baltisaksa ajaloolased paigutavad linnuse ehitusdaatumi 1288. aastasse, kuid täpne ehitusperiood pole dokumenteeritud. Selge on see, et juba üsna kiiresti pärast läänistuse saamist XIII sajandi I poolel läks vasalliperekonnal seal kindlustatud eluaset tarvis, kuna ka Ugandi maakonna kohalikud olid sarnaselt teiste eestlastega ristiusu kuulutajate vastu üsna sõjakalt meelestatud. On ka võimalus, et algul elasid ja kindlustasid rüütlipered oma kaaskonda mõnes kohalike muinaslinnuses või maalinnas. Arvestades linnuse üpriski laia paiknemisulatust ja suurust, ehitati, täiustati ja laiendati seda arvatavasti kogu keskaja vältel. Mõned baltisakslased on ilmselt vääralt kirjutanud linnuserajamise Tiesenhausenite arvele, kuid pole samas välistatud, et Tiesenhausenid ja Dolenid (Dahlen) tegid sealkandis nende ehitamisel mingis ulatuses koostööd. Siiski paistab, et suurem piirkonna kivilinnuste – Rõngu, Rannu, Konguta ja Kavilda väljaehitamine või tugevdamine algas kindlasti vähemalt juba XIV sajandil. Need linnused moodustasid ühise grupi Tartu piiskopkonna läänepiiri kaitseks Võrtsjärve suunal vastu Liivi ordu maavaldusi. Ka suurem maismaakaubatee, mis tuli Pihkva suunast üle Kirumpää ja Otepää Tartusse, möödus selle piirkonna lähedalt.
Myanmar
Taimkate
Irrawaddy delta oli varem soomets. Nüüd on puud langetatud, et teha ruumi põllumaale. Delta ja suurem osa rannikust on ääristatud mangroovidega.
Rannu vasallilinnus
Rannu linnus alates XIII sajandist Dolenite valdusena
1323. aasta lõpus sai Riia peapiiskopkonnas ja Tartu piiskopkonnas maid ja linnuseid omavast Dolenite suguvõsa liikmest Engelbert II von Dahlenist Tartu piiskop, kes valitses seda piiskopkonda 1341. aastani. Seejärel sai ta pärast Riia peapiiskopi Friedrich von Pernsteini surma ise peapiiskopiks ja valitses 1347. aastani. Kuid ta ei saabunudki enam Avignonist, kus sellal paavstid resideerisid, Liivimaale, vaid jätkas seal võitlust Liivi ordu mõjuvõimu vastu. Võimalik, et tegu oli sama isikuga, kes 1304 astus Engelbertus de Estonia nime all õppima Bologna ülikooli. Tegemist oli mõjuka mehega, 1336. aasta 21. juulil kroonis ta Magnus II Erikssoni Stockholmis Rootsi kuningaks ning samal aastal oli ta ka paavsti volitatud isik, kes võttis Liivi ordult vastu peapiiskopkonnale tagastatavad maad ja linnused.
Myanmar
Haldusjaotus
pisi|püsti|Myanmari haldusjaotus
Rannu vasallilinnus
Rannu linnus alates XIII sajandist Dolenite valdusena
1396, kui Tartu piiskop Dietrich III Damerow oli oma orduvastase võitlusega jõudnud nii kaugele, et sõlmis Liivi ordu vastu liidu mitmete suuremate Euroopa valitsejatega ja kutsus oma piiskopkonda kaitsma ka vitaalivennad (lindpriid mereröövlid), ründas ordu Tartu piiskopkonda ja vallutas kõik selle linnused peale Tartu. Ei ole teada, kui palju ordu puutus vasallilinnuseid, sealhulgas Rannut; võimalik, et hõivati vaid piiskopilinnused, nagu näiteks Otepää piiskopilinnus.
Myanmar
Rahvused
Myanmari elanikest on 70% birmalased, 8,5% šanid, 6,2% karenid (kristlased), 4,5% arakanid (budistid), 2,4% monid, 2,2% tšinid, 1,4% katšinid ja muud etnosed; peale selle on 1...2% hiinlased ja 1% indialased.
Rannu vasallilinnus
Rannu linnus alates XIII sajandist Dolenite valdusena
Ehitusliku-stiilikriitilise analüüsi järgi (paekivist võlvikonsoolide põhjal) püstitati kivist Rannu Püha Martini kihelkonnakirik umbkaudu 1400. aastate II veerandil. Kindlasti pidi piirkonnas olema juba ka vähemalt XIII sajandil mõni puidust pühakoda, kuna Rannu on olnud vana muinasaegne kihelkond ja saksa ristisõdijad ehitasid vallutatud aladel kirikuid igasse kihelkonda. Tavapäraselt algatas kihelkonnakiriku rajamise või aitas piiskopil seda ehitada piirkonda suurima lääni saanud vasallisuguvõsa, kellest sai n-ö kiriku patroon. Rannu puhul siis Dolenid. Rannu vasallilinnusest mitte väga kaugele – 10,5 km lõunasse – jääb küll XIV sajandi lõppu dateeritud Rõngu Püha Miikaeli kihelkonnakirik ja sajandi alguses mainitud Rõngu vasallilinnus, kuid ei ole teada, kuidas XIII sajandil vanade kihelkondade piirid täpselt jooksid ning kas Rõngu kirik siis ka Rannu kandi rahvast teenindas. Mõned baltisaksa ja ka tänapäeva ajaloolased on pakkunud, et Rannu linnus ja kirik on püstitatud ühel ajal. Võimalik, et siis lõppes Rannu linnuses hoopis mingi ehitus- või ümberehitusperiood. Võimaliku pealinnuse ehk elutorni kohalt leitud profileeritud võlvitellised ja müüriladumistehnika sarnanesid oletatavalt tollal valminud Rannu kiriku omadega, ehkki Eesti arhitektuuriajaloolased on arvanud ka, et need ehitusdetailid pärinevad linnusejärgsel ajal samas kohas olnud mõisa peahoonest. Linnusekompleksides olid tavaliselt kõige paksemate seintega ja kõige hoolikamalt ehitatud kesksed elutornid või elumajad, mis pidasid sõjategevusele kõige paremini vastu ja mis nn Rootsi ajal kohandati mõisate peahooneteks, kuna pärast kurnavat sõjategevust ei jätkunud enamikul mõisnikel uute häärberite ehituseks lihtsalt vahendeid.
Myanmar
Demograafilised näitajad
2014. aasta rahvaloenduse andmetel oli Myanmari rahvaarv 51 419 420. Enne seda arvati, et ligikaudne rahvaarv on 56 miljonit, sest viimane sõjaväehunta korraldatud rahvaloendus toimus 1983. aastal. Eelmine usaldusväärne rahvaloendus toimus 1931. aastal.
Rannu vasallilinnus
Rannu linnus alates XIII sajandist Dolenite valdusena
1438 kuulus Rannu Hans von Dolenile, kes oli selle pärinud oma isalt Johann von Dolenilt
Vanim teade Soontaga mõisast pärineb 1439. aastast, kui Tartu stiftifoogt Klaus Holstver müüs mõisa koos veski ja 16 adramaaga Ludeke Zögele (Soye). Zoeged, kellele kuulus ka lähedalasuv Puka mõis, pidasid mõisat kuni Liivi sõjani, kuid jäid siis oma rootsimeelsuse tõttu sellest ilma. Kuna varem oli Soontaga allunud Rannu linnusele, siis järelikult kuulus ta ka enne Dolenitele. Ülejäänud hilisemad teadaolevad suuremad mõisad Rannu kihelkonna territooriumil – Tamme kroonumõis (Tammenhof) ja Valguta rüütlimõis (Walguta) – rajati teadaolevalt Rannust eraldamise teel alles XVII sajandil.
1466. aastal ostis linnuse Otto Dolenilt tema väimees Bertram von Tiesenhausen, Ergli vasallilinnusest pärit rüütel Engelbrecht von Tiesenhauseni poeg Pärast oma isa Engelbrechti surma 1438 päris Bertram algul Krievciemsi vasallilinnuse (Ruschendorf) või mõisa ning Odensee ja Lehmeneni mõisa, kuid müüs need siis oma vennale, rüütel Hansule ja sai niimoodi hiljem Dolenile maksta.
Myanmar
Demograafilised näitajad
Myanmari rahvastiku tihedus on 75,8 inimest ruutkilomeetri kohta. Tegu on piirkonna ühe hõredamalt asustatud riigiga.
Rannu vasallilinnus
Rannu Tiesenhausenite omandusena alates XV sajandi II poolest
Linnust ja mõisat on esimest korda kirjalikult mainitud 1471, kui Tartu piiskop Andreas Peper kinnitas Rannule Tiesenhausenite omandiõiguse. Siinkohal arvavad Eesti ajaloolased, et piiskop oli sellele tehingule tegelikult vastu, kuna niigi tugevad ja mõjukad Tiesenhausenid muutusid uue linnuse omandamisel veelgi võimsamaks. See muutis võimutasakaalu, raskendas piiskopkonna valitsemist ning vähendas ka paavsti võimalusi piiskopkonna etteotsa väljastpoolt oma soosikut valida. Linnus ise on esmamainimisaastaga võrreldes tõenäoliselt siiski palju varem rajatud. Bertramilt päris linnuse tema poeg Bartholomäus von Tiesenhausen ja viimaselt omakorda pojapoeg Reinhold.
Myanmar
Demograafilised näitajad
Naaberriigis Tais elab 600 000 registreeritud Myanmari päritolu võõrtöölist, kuid miljonid töötavad mitteametlikult, moodustades Tais töötavatest võõrtöölistest 80%.
Iive oli 1998. aastal 1,50%, 1998. aastal 1,20%.
Rannu vasallilinnus
Rannu Tiesenhausenite omandusena alates XV sajandi II poolest
1529. aastal oli Reinhold von Tiesenhausen veel elavate kirjas, hiljem päris temalt linnuse poeg Jürgen. Reinholdi abikaasa oli Anna Sawijerwe, samast suguvõsast XV sajandi keskel Tartu piiskopiks olnud Bartholomäus Sawijerwega. Reinholdi ajal oli tähtsal positsioonil ka üks teine Tiesenhausenite suguvõsa liige, Berzaunest pärit Georg von Tiesenhausen, kes 1525–1530 oli Tallinna piiskop ja samaaegselt 1527–1530 ka Saare-Lääne piiskop.
Myanmar
Demograafilised näitajad
Keskmine oodatav eluiga oli 2002. aastal 57,2 aastat.
Rannu vasallilinnus
Rannu Tiesenhausenite omandusena alates XV sajandi II poolest
1538. aasta paiku suri Rannus selle valitseja Bartholomäusi poeg Reinhold von Tiesenhausen. 1541. aastal suri Rannu linnuses ka teine Reinhold – Berzaune Fromholdi poeg Reinhold von Tiesenhausen ja ta maeti Tartu toomkirikusse oma vanemate kõrvale. Reinholdil oli oma naise Anna von Tiesenhauseniga 14 last, kellest enamik suri noorelt. Täiskasvanuks sai kolm poega ja kolm tütart. Tiesenhausenitel olid suured suguvõsaharud ja sageli tuli ette ka lähisugulaste abielusid. Paljud linnused ja mõisad olid jaotatud kinnispäranditeks või rahalisteks kohustusteks, mida omavahel vahetati, panditi ja kus ka koos elati. Seetõttu võis ühel linnusel või mõisal olla korraga mitu omanikku ja elanikku ning nii, nagu Kongutas, elati ka Rannus perekonniti koos.
Myanmar
Demograafilised näitajad
Imikute suremus oli 2002. aastal 77 promilli.
Rannu vasallilinnus
Rannu Tiesenhausenite omandusena alates XV sajandi II poolest
1546. aasta 7. augustil väljastas sama Jürgen üriku, millega andis Rannu linnuse all oleva Nõmmeveski veskikoha eluaegseks kasutamiseks Ciriacus Konngile ja tema naisele. Linnuseala loodenurgas asetsev veski paisutas üles Konguta oja, mille tiigid andsid linnusele veekaitse põhjast ja idast ning lisaks täitsid vallikraavid linnuse lõuna- ja lääneküljel. Arvatavasti pidi veskitamm ette ulatuma ka läänepoolse vallikraavi põhjaotsale.
Myanmar
Kirjaoskus
Kirjaoskuse tase oli 2002. aastal 85,3.
Rannu vasallilinnus
Rannu Tiesenhausenite omandusena alates XV sajandi II poolest
Tiesenhauseni aadlisuguvõsa oli suur, uhke ja kõrk. 1553. aasta paiku olevat juhtunud traagiline lugu, mis andis kirjanduslikku ainest baltisakslastele veel järgnevatekski aastasadadeks. Nimelt olevat üks Tiesenhausenite tütardest – Barbara – kihlunud seisusevastaselt aadlike hulka mittekuuluva Rõngu linnuse kirjutaja ja kaupmehe Franz Bonniusega, mis vihastas iseteadlikke Tiesenhausenite vendi sedavõrd, et nad oma õe selle eest Võrtsjärvel jääauku uputasid. Loo tagamaad on segased. Nagu perekonnakroonikast välja tuleb, abiellus üks 1520 aasta paiku sündinud Barbara von Tiesenhausen Berzaunest tollal Reinholdi poja Reinholdiga Rannust, kuid pärast viimase surma Liivi sõja algul abiellus uuesti teise suguvõsasse.
Myanmar
Keeled
Birma keelt kõneleb 70% elanikest. Kõneldakse ka vähemusrahvaste keeli: šani keelt (umbes 3,2 miljonit kõnelejat), kareni keeli (idapvoo, läänepvoo ja sgoo keel, kokku 2,8 miljonit), arakani keelt (765 000), moni keelt (743 000), Hakha tšini keelt (446 000), paraugi keelt (400 000) jt. Umbes 2,5 miljonit hiina immigranti räägivad hiina keelt. Inglise keel on ärikeel.
Tähtsamad asulad
Myanmari asulate loendit vaata artiklist Myanmari asulate loend
Myanmari suuremate linnade hinnanguline elanike arv (2004):
Rannu vasallilinnus
Rannu Tiesenhausenite omandusena alates XV sajandi II poolest
1555. aastal on linnust kirjalikult mainitud ka Tartu piiskopkonna aadlike linnuste nimekirjas Tiesenhausenitele kuuluvana (Nobilium Episcopatus Dorpatens arces: Rannen, Congtal, Kawelecht, Ultzen Thiesenhausiorum)
1556. aasta kohta on Tiesenhausenite suguvõsaajaloo üles märkinud Berzaunest pärit Heinrich von Tiesenhausen kirjeldanud oma suguvõsa suurust ja varandust, mainides, et Tiesenhauseneid on 96 meessoost isikut, kes haldavad Berzaune, Ergli, Konguta, Rannu, Kavilda ja Vaabina vasallilinnuseid (Bersohn, Erla, Kongota, Randen, Kawelecht, Ülzen) ning lisaks kuuluvad neile üle terve Liivimaa 40 mõisat. Ka on nende valduste kasutada ja samuti sõjaks välja panna 206 hobust. Orduriigi lõpuks kuulus Tartu piiskopkonnas Tiesenhausenitele 7 suuremast vasallilinnusest 4.
Myanmar
Majandus
Myanmari idaosa Laose ja Tai piiri ääres on osa Kuldsest Kolmnurgast. Seal kasvatatakse unimagunat ja toodetakse sellest heroiini. Uimastitootmise taaskasvamise tõttu Afganistanis on Myanmari osatähtsus heroiiniturul märgatavalt vähenenud.
Rannu vasallilinnus
Rannu Tiesenhausenite omandusena alates XV sajandi II poolest
1558. aastal kuulus Rannu vasallilinnus vendadele Jürgen (Georg) ja Reinhold von Tiesenhausenile. Algas Liivi sõda. Juba 31. jaanuaril tungisid Vene väed Tartu piiskopkonda, põletasid ja rüüstasid seda, kuid ilmselt jäid siis linnused puutumata, sest sõjakäik oligi planeeritud laastamisretkena. Samuti oli Vene vägede võime vähegi tõsisema vastupanu korral linnuseid käigult vallutada vägagi madal. 1558. aasta 18. juulil rüüstas vaenlane aga omaniku põgenedes tühjaks jäänud linnuse koos lähikonna Konguta, Kavilda ja Rõngu vasallilinnustega. Sama aasta septembris vallutas ordumeistri koadjuutor Gotthard Kettler Rannu venelastelt tagasi. Linnusest eest leitud venelastele alistunud sakslasi ja eesti talupoegi käsitleti reeturitena ja nad surmati. Oktoobris tulid Tartu stiftis olevad venelased uuesti Randu ning põletasid linnuse maha. Sealjuures kaotasid orduväed tekkinud lahingus 3 roodu sõjasulaseid. Linnuseomanikuna on siis juba märgitud Johann von Tiesenhausenit.
Myanmar
Ajalugu
11. sajandil rajas kuningas Anawrahta (Anoratha) esimese Birma riigi.
Rannu vasallilinnus
Rannu Tiesenhausenite omandusena alates XV sajandi II poolest
1559. aastaks hävitati linnus täielikult. Tartu piiskopkond jäi moskvalaste võimu alla. Venelased ei asunud põlenud Rannu linnust taastama, ilmselt polnud sel nende jaoks suuremat sõjalist tähtsust. 1571 langes Järvamaal Koigi lähedal rootslaste vastu võideldes ka Rannu viimane omanik Jürgen von Tiesenhausen Teistel andmetel langes ta mõisameeste pealikuna Tartu tagasivallutamisel rootslastelt.
Myanmar
Ajalugu
Konbaungi kuningadünastia valitses riiki (1752–1885) kuni kaotuseni Briti-Birma sõdades, kuid enne seda 18. sajandil laiendas oma valdusi Tai arvelt, India Manipuri alad ja seisis vastu Hiina laienemispüüdlustele.
Rannu vasallilinnus
Rannu Tiesenhausenite omandusena alates XV sajandi II poolest
1582 paavsti legaadi Antonio Possevino vahendusel sõlmitud Jam Zapolski vaherahuga said Rzeczpospolita poolakad Moskva Suurvürstiriigilt endise Tartu piiskopkonna alad endale. Omandatud varade üle korraldati otsekohe revisjone. Rannu kohta on öeldud, et see "olevat olnud kunagi ühele Thyzenhauzenile kuulunud väike kivist aadliloss, mis nüüdseks on kuni põhjani purustatud ja kokku varisenud". Märgitakse, et Rannus tegutsevat praegu 2 veskit. Ilmselt on üks olnud kunagine vallikraavidesse vett paisutanud linnuse veski.
Myanmar
Ajalugu
19. sajandil sattus Birma pärast mitut sõda (1824–1826, 1852, 1885) Briti impeeriumi võimu alla. Birma viimane kuningas saadeti Briti Indiasse pagendusse, kus ta ka suri. Birmast sai Briti India osa.
Rannu vasallilinnus
Rannu Tiesenhausenite omandusena alates XV sajandi II poolest
1585 muutis Poola kuningas Stephan Bathory Rannu krooni majandusmõisaks (folvark).
Myanmar
Ajalugu
Teise maailmasõja käigus okupeeris Birma Jaapan, kuid pärast sõja lõppu vallutasid britid selle tagasi.
Rannu vasallilinnus
Rannu Tiesenhausenite omandusena alates XV sajandi II poolest
1588 läänistati Rannu kihelkonna mõisad (Rannu vasallilinnuse piirkond) koos Kavilda, Konguta ja Vaabina linnustega (mõisad-majandusüksused) kuningas Zygmunt III Waza poolt tänapäeval Lätis asuva Berzaune vasallilinnuse omanikule Heinrich von Tiesenhausen zu Behrsohnile. Tiesenhausenitel olid ulatuslikud maavaldused ka kunagise Riia peapiiskopkonna ida- ja keskosas. Heinrichil oli Poola krooni ees suuri teeneid – ta oli orduajal olnud piiskop Wilhelmi nõunik ja orduriigi sekulariseerimise ning tugeva Poola-orientatsiooni pooldaja. 1577 põletasid venelased maha Heinrichile kuuluvad Riia peapiiskopkonna mõisad ja linnused ning ilmselt andsid poolakad talle kompensatsiooniks kunagised Tiesenhausenite Tartu piiskopkonna valdused. Heinrich suri aastal 1600.
Myanmar
Ajalugu
1948. aastal saavutas Birma iseseisvuse. Pärast lühikest demokraatlikku perioodi on Birmat alates aastast 1962 valitsenud sõjaväelised režiimid.
Rannu vasallilinnus
Rannu linnuseala XVII sajandist tänapäevani
1613 asus Rannu linnusevaremete ees veel väike alevik. 1839. aastaks oli see hävinud.
Aida (muusikal)
"Aida" on muusikal, mille muusika on kirjutanud Elton John ja libreto Tim Rice.
Rannu vasallilinnus
Rannu linnuseala XVII sajandist tänapäevani
Kuna see Tiesenhausenite suguvõsaharu hoidis poolakate poole, siis rootslaste saabudes põgenesid nad maalt ja jäid oma valdustest ilma. Seetõttu annetas Rootsi kuningas Gustav II Adolf Rannu 1626. aasta 23. veebruaril oma sekretärile Andreas Buraeusele (Bure).
1627 oli Rannu kihelkonnakirik, mis paikneb 6,5 km linnusest põhjaloodes, täielikult varemetes, nii et sellest olid järel ainult neli seina.
Myanmar
Ajalugu
1989. aastal nimetati riik võõrkeeltes ümber Myanmariks.
Aida (muusikal)
Etendamislugu
"Aidat" esitati esimest korda 1. aprillil 1996 Disney filmistuudio juhtidele New Yorgi teatris New Amsterdam Theatre, mille Disney filmistuudio ostis ja renoveeris. Lauludest tehti demoülesvõte Elton Johni esituses. 16. novembril 1996 oli uus kuulamine teiste esitajatega. Tantsijaid "Aida" lavastuseks valiti 8. ja 9. detsembril 1997 ning lauljaid 11. ja 12. septembril. Valimine jätkus 1. aprillil ja mai esimesel nädalal 1998. Lavastuse esialgne eelarve oli 15 miljonit USA dollarit.
Myanmar
Ajalugu
1990. aastal toimusid demokraatlikud valimised, mille võitis ülekaalikult opositsiooniline Rahvuslik Liiga Demokraatia eest. Valimised kuulutati kehtetuks. Üliõpilaste rahumeelsed meeleavaldused suruti maha. Sõjaväeline režiim on endiselt võimul. Opositsiooniliider Aung San Suu Kyi viibis koduarestis.
Nelk
thumb|Nõmmnelk (Dianthus arenarius) thumb|[[Aasnelk (Dianthus superbus)]] Nelk (Dianthus) on rohttaimede või poolpõõsaste perekond nelgiliste sugukonnas. Perekonda kuulub umbes 300 liiki.
Nomenklatuur
Carl von Linné antud nimetus Dianthus tuleb kreekakeelsetest sõnadest Dios ('jumal') ja anthos ('õis') ning tähendab 'jumalik õis'.
Ajalugu
Esimesena on nelki maininud vanakreeka botaanik Theophrastos.
Kirjeldus
Nelgi õied on radiaalsümmeetrilised, 5 õielehega. Õite värvus ulatub olenevalt sordist valgest üle roosa kuni punase ja tumepunaseni.
Aida (muusikal)
Etendamislugu
Disney filmistuudio juhid ei olnud muusikali pealkirjaga rahul. 1998. aasta alguseks leiti uus pealkiri "Elaborate Lives". Lavastajaks oli määratud Robert Jess Roth ja koreograafiks Matt West. "Elaborate Lives" kuulutati välja 12. veebruaril 1998. Esietendus pidi toimuma Atlantas Alliance Theatre'is. Proovid algasid 21. juulil 1998 New Yorgis ja lõppesid 22. augustil. Seejärel algasid Atlantas lavaproovid. Mitteametlikud esitused algasid septembri alguses, ametlikud eelesietendused 17. septembril ning esietendus 7. oktoobril 1998.
Nelk
Kirjeldus
Viljaks on kupar, mis sisaldab vähemalt 40, vahel üle 100 seemne. Lisaks seemnetele võib nelk paljuneda risoomiga.
Taime õied lõhnavad nõrgalt.
Levila
Nelk on levinud Euraasias. Mõni liik elab Aafrikas, üks (Dianthus repens) Põhja-Ameerika tundras.
Liigid
Eestis kasvab pärismaisena kolm liiki nelke:
Püsilillena kasvatatakse Eestis introdutseeritud liikidest peamiselt
Sordid
Maailmas on registreeritud üle 27 000 nelgisordi. Mõned nendest on üheaastased, teised kaheaastased: esimesel aastal kasvatavad ainult lehed ja õitsevad järgmisel.
Aida (muusikal)
Etendamislugu
Aidat mängis Heather Headley ja Amnerist Sherie Rene Scott. Radamese osa täitis Hank Stratton. Lavakujundaja oli Stanley A. Meyer, valguskunstnik Natasha Katz ja kostüümikunstnik Ann Hould-Ward. Pärast Atlanta etendusi vahetati lavastaja, koreograaf ja kunstnikud välja. 4. detsembril 1998 teatati, et uus lavastaja on Robert Falls. Kunstnikuks valiti Bob Crowley ja koreograafiks Wayne Cilento. Muusikali nimeks võeti jälle "Aida".
Nelk
Ökoloogia
On putukaliike, mille röövikud toituvad nelgil. Selliste hulka kuulub ka kapsaliblikas. Sealjuures perekonnas Coleophora toituvad kolm liiki ainult nelgil.
Rannu vasallilinnus
Rannu linnuseala XVII sajandist tänapäevani
1628 tegid rootslased Rannu mõisas revisjoni. Mõis koosnes häärberist, milles oli kolm kambrit esikuga. Lisaks kõrvalhoonetena ait, saun, 2 rehte ja 4 talli. Mõisale kuulus ka kolm veskikohta. Üks mainitud veskitest oli ilmselt jälle sama vallikraavi otsas asuv tammiga vesiveski. Linnusevaremetest pole revisjonis juttu. Juhul, kui mõis asetses linnusealal, võidi häärberina ära kasutada vana pealinnuse müüriosi. Teisel juhul, kui mõisa peahoone oli väike puidust kelpkatusega ühekorruseline uuem hoone nagu paljud tolleaegsed mõisad Eesti alal, võis see asuda juba hilisema mõisahäärberi asukohal põhja pool linnusetiiki.
Nelk
Sümboolika
Maailma poliitikas on punane aednelk (D. caryophyllus) revolutsiooni ja vasakpoolsete sümbol. Nõukogude Liidus peeti nelki revolutsiooni ja Suure Isamaasõja võidu sümboliks, millega tähistati 9. maid ja 7. novembrit. See traditsioon on säilinud tänapäevani.
Aida (muusikal)
Chicagos
Uues lavastuses jäid peaosasid mängima Heather Headleyle ja Sherie Scottile, Radamesi osa sai aga Adam Pascal. Enne Broadwayl näitamist otsustati ümber tehtud "Aidat" näidata kõigepealt Chicagos. Laulvaid tantsijaid valiti 23. ja 24. veebruaril New Yorgis. Proovid algasid 20. septembril 1999 New Yorgis ja jätkusid 23. oktoobril Chicagos. Eelesietendused algasid 12. novembril ning esietendus toimus 9. detsembril 1999. Chicago etendused kestsid 2000. aasta 9. jaanuarini.
Rannu vasallilinnus
Rannu linnuseala XVII sajandist tänapäevani
1681 kuulus Rannu linnus-mõis ülemjäägermeister Erich Burele, kes kaotas selle aga mõisate reduktsiooni käigus. Pärimisõiguse järgi kuulusid need mõisad küll toona Reinhold Johann ja Carl Gustav von Tiesenhausenile, kes olid Berzaune Heinrichi järeltulijad, kuid viibisid sellal Poolas Walulischkys maapaos.
Myanmar
Ajalugu
Eesti sõlmis Myanmariga diplomaatilised suhted 26. septembril 2012.
Rannu vasallilinnus
Rannu linnuseala XVII sajandist tänapäevani
1743 annetas Vene keisrinna Jelizaveta Rannu ja Valguta mõisa kindralleitnant Johann Balthasar von Campenhausenile.
1770. aastate paiku oli linnus veel säilinud ulatuslike varemetena, nagu kirjeldab tollane muinsusteuurija Eduard Philipp Körber
1775 oli Rannu mõisa omanik major Alexius Gottfried von Böttiger, kes vahetas selle sama aasta 30. detsembril põhiseaduskohtunik Gottlieb Fabian von Gavelile (Cawel) Võnnu kihelkonnas Tartu kreisis kuuluva Brinkenhofi mõisa (Kriimani) vastu, saades kohtunikult veel raha lisaks. Ühisomanduses olev Valguta oli koos kammerjunkur Leopold August von Bruiningkiga juba 24. septembril müüdud maanõunik Franz Wilhelm von Rennenkampfile.
XIX sajandi alguseks oli varemetest järele jäänud võimas rusukuhi, milles oli veel märgata siia-sinna jooksvaid müürivundamente. Niisama seisnud linnusemüürid olid härra Caweli (Gavel) käsul lammutatud ehitusmaterjaliks, millest püstitati mõisa majandushooneid ja laoti kiviaedu. Ilmselt läänepoolne vallikraav on olnud veel üsna laialt veega täidetud. Lossimäel asetsevat elamu ja sepikoda. XVIII–XIX sajandil, põhiliselt Gavelite ajal, ehitati mitmes järgus välja ka uut mõisa peahoonet. 1867 omandas Gaveli pärijate panditud mõisa lõplikult August von Sivers. Selle peaaegu saja aasta jooksul, mis Rannu von Gavelitele kuulus, linnusevaremed suuremas mahus lammutatigi.
Enne esimest maailmasõda kuulus Rannu Felix von Bergile, kes oli ostnud selle 1903 Ernst Fromhold von Siversilt. Bergi ajal oli veel maapinnal üksikuid müürilõike näha. Ühte müüri on kasutatud ka põllumajandusrajatise seina või keldrina. Bergilt mõis maareformiga ka võõrandati.
Myanmar
Ajalugu
2015. aastal sai võimule Aung San Suu Kyi juhitud Rahvuslik Demokraatialiiga.
Rannu vasallilinnus
Rannu linnuseala XVII sajandist tänapäevani
Hilisemal ajal, kui linnusekünkale rajati taluelamu vundamenti, satuti kaevamisel vanadele seinte alusmüüridele ja sillutisele. Linnuseala põhjaosas, tiigikalda ääres olevat olnud ka jääkelder, milleks kasutati ära oletatava nelinurkse torni alust.
Aida (muusikal)
Broadwayl
Broadway eelesietendused algasid 25. veebruaril 2000 ja esietendus oli 23. märtsil 2000. 17. augustil 2002 mängiti "Aidat" Broadwayl Palace Theatre'is 1000. korda. Broadway etenduse plaat ilmus 13. juunil 2000 ja see võitis 2001. aasta 21. veebruaril parima muusikaliplaadi Grammy auhinna.
Nerpitšja laht
Nerpitšja laht (vene Нерпичья бухта või Нерпичья губа) on laht Uus-Siberi saarestiku koosseisu kuuluva Kotelnõi saare loodeosas. Nerpitšja lahes talvitas Eduard von Tolli ekspeditsioon aastal 1902.
Rannu vasallilinnus
Rannu linnuseala XVII sajandist tänapäevani
1930. aasta algul uuris Rannu linnuseala kunstiajaloolane Armin Tuulse, kes üritas kindlaks teha linnuse põhiplaani ja kaevas lahti ka ühe võlviava.
Myanmar
Ajalugu
2021. aastal võttis taas sõjavägi võimu üle.
Rannu vasallilinnus
Rannu linnuseala XVII sajandist tänapäevani
Pärast teist maailmasõda, Nõukogude okupatsiooni ajal, kui kohalikku majandit juhtis üks Venemaalt tulnud võõras, lükati osa lääne-edelapoolset linnuseala buldooseritega siledaks ning üritati linnuse vallikraavide rekonstrueerimise ettekäändel koppadega ka kraave kaevata.
1973. aasta märtsis koostas Vabariiklik Restaureerimisvalitsus Uno Hermanni isikus Rannu vasallilinnuse kui ehitismälestise kohta ajaloolise õiendi, milles anti linnusest tolle aja kohta teadaolev ajalooline ja ehituslik ülevaade
Ehitus
Kahjuks pole säilinud ühtki joonist linnusest ja seetõttu võib ainult oletada, milline see välja nägi. Ajaloolaste arvates oli see asukohatüübi järgi vesilinnus ja ehitusstiililt vabakujuline laagerkastell, mis oli piiratud põllu- ja telliskividest ringmüüriga ning mille linnuseala ulatus oli 65*86 meetrit ehk ligi 5590 m2. Linnuse hoovil oli oletatavasti üks massiivne kiviehitis-elutorn nagu väga paljudel teistelgi tolleaegsetel Vana-Liivimaa vasalli- või väiksematel senjöörilinnustel. Majandushooned toetusid tõenäoliselt ringkaitsemüüri külgedele ja võisid olla vahvärkehitised. Juurdepääsutee on tänapäeval kunagise linnuseala lõunaküljel, selle kagunurga lähedal ja võis ka tollal seal paikneda.
1970. aastate väliuuringute ülevaatest saab järeldada, et linnuseala on lõuna- ja lääneküljes piiranud vähemalt 10 m laiune vallikraav, mis tolleks ajaks oli täidetud rusudega. Taluelamu ja kõrvalhoone paiknevad linnuseala kagunurgas, linnuseala põhjaküljel on asetsenud mõisaajal piklik hoone (oletatavasti laut). Linnuseala loodenurgas asetses veel 1960. aastatel 1,5 m paksuste müüridega neljakandiline torn (kunagine "jääkelder") mõõtmetega 8,4*7,9 meetrit, mis oli lõunaseinast ühendatud vahemüüri abil laudavundamendiga. Ka see rajatis lükati majandi ajal buldooseriga maatasa. Rusukuhja põhjaküljelt on leitud hulk keskaegseid telliseid mõõtmetega 32*15*9 cm. Linnusealal on varem olnud märke võlvitud ruumidest ja gooti kaartest (ilmselt seinanišid).
Praegune seisukord
2019. aasta seisuga on linnusealal, mis paikneb Konguta oja (Konguta magistraalkraav) kirdepoolses kaldanurgas, põhja- ja idaküljel säilinud madal rusuküngas, mis võib sisaldada linnuse vundamendi- või keldrimüüre. Maapealseid müüriosi ei ole säilinud. Vanas Nurmeveski (Heidemühle) veskikohas linnuseala loodenurgas paikneb praeguseni tamm ja üle oja ka vesiveskihoone. Tammi poolt on üles paisutatud Rannu paisjärv (Utu-Kolga paisjärv), mis ümbritseb linnuseala põhjast ja idast. Lõuna- ja kohati ka lääneküljel on märgata kunagise vallikraavi asupaiga jälgi. Linnusealal asuvad Tiigi talu hooned, ala põhjaservas kasvab väike kuusetukk.
Fagnano järv
thumb|Fagnano järv thumb|Fagnano järve Tšiili osa, vaade põhjast lõunasse
Aida (muusikal)
Ameerika Ühendriikide ringreis
Ameerika Ühendriikide ringreisil laulis Aidat Simone, Amnerist Kelli Fournier ja Radamest Patrick Cassidy. Ringreisi eelesietendused algasid 27. märtsil 2001 Minneapolises ja esietendus oli 6. aprillil 2001. Etendused Minneapolises kestsid 22. aprillini 2001. Ringreis kestis augustini 2002. "Aida" ringreisilavastus kandideeris 2002 Broadway auhinnale National Broadway Theatre Award 9 kategoorias: parimale muusikalile, parimale partituurile, parimale muusikalilaulule ("I Know The Truth"), parimale muusikali meespeaosatäitjale (Patrick Cassidy Radamese osas), parimale muusikali naispeaosatäitjale (Simone Aida osas ja Kelli Fournier Amnerise osas), parimale lavastajale (Robert Falls), parimale kujundusele (Bob Crowley lavakujunduse eest ja Natasha Katz valguskujunduse eest) ja parimatele kostüümidele (Bob Crowley). Auhinnad jagati 20. mail 2002. "Aidale" langesid parima muusikali, parima lavastuse, parima naispeaosatäitja (Simone), parima naispeaosatäitja ja parima kujunduse auhind.
2002/2003 Ameerika Ühendriikide ringreis jätkus. Osades olid Paulette Ivory (Aida), Jeremy Kushnier (Radames), Lisa Brescia (Amneris), Robert Neary (Zoser) ja Eric L. Christian (Mereb). Ringreis peatus ka Torontos. Etendused kestsid 7. maist 31. maini 2003. Zoserit laulis Micky Dolenz.
Hollandis
21. augustil 2001 esietendus hollandikeelne "Aida" Scheveningenis. Aida osas olid Chaira Borderslee, Carolina Dijkhulzen ja Leona Philippo. Radamest mängis Bastiaan Ragas, Amnerist Antje Monteiro, Zoserit Frans van Deursen ja Merebit Marlon David Henry. 2001. aasta detsembri lõpus ilmus plaat.
Lavastus kandideeris viiele John Kraaijkampi muusikaliauhinnale: parimale muusikalile, parimale naispeaosatäitjale (Antje Monteiro), parimale naispeaosatäitjale (Bastiaan Ragas), kõige lootustandvamale meestalendile (Marlon David Henry) ja parimale tõlkele (Martine Bijl). Auhinnad jagati 22. aprillil 2002. "Aida" võitis parima meespeaosatäitja, parima tõlke ja parima muusikali auhinna. Tim Rice sai elutööauhinna.
Eestis
Eestis esietendus "Aida" Vanemuise teatri lavastusena 6. juunil Tartu Lauluväljakul. Produtsent oli Paavo Nõgene ja lavastaja Mati Unt, muusikajuht ja dirigent Tarmo Leinatamm, kunstnik Liina Keevallik, kostüümikunstnik Reet Ulfsak, valguskunstnik Palle Palmé, koreograaf oli Marge Ehrenbusch. Loo tõlkisid eesti keelde Hannes Villemson ja Peeter Volkonski. Peaosi laulsid Janika Sillamaa (Aida), Liisi Koikson (Amneris) ja Lauri Liiv (Radames). Zoserit mängis Tõnis Mägi. Koos koori ja orkestriga (Vanemuise orkester, ooperikoor, balletitrupp ning Toomas Lunge ansambel) oli laval 200 inimest. Kokku anti viis etendust.
Lavastuse eelarve oli ligikaudu kolm miljonit krooni. Esietendusel oli 7500 vaatajat, sealhulgas Tim Rice isiklikult, kes pidas lavastust suurepäraseks. Lauljatest tõstis ta esile Lauri Liivi, pidades teda Broadway osatäitjast paremaks.
Auhinnad
Amnerise osatäitja Sherie Rene Scott sai auhinna Clarence Derwent Award, mida Actors' Equity annab välja kõige lootustandvamatele näitlejatele New Yorgis. Heather Headley (Aida) kandideeris ühingu Outer Critics Circle auhinnale väljapaistvale muusikalinäitlejannale. Bob Crowley kandideeris parima kostüümikujunduse Tony auhinnale ja võitis parima lavakujunduse Tony auhinna. Natasha Katz võitis parima valguskujunduse Tony auhinna. Heather Headley valiti parimaks muusikalinäitlejannaks ning tõotas eluaja Disney filmistuudio heaks töötada.
Esimene vaatus
Esimese vaatuse tegevus algab tänapäeval New Yorgi Metropolitani muuseumi Vana-Egiptuse ekspositsiooni juures. Välja on pandud ka suur kandiline kast, kuhu inimesi elusalt maeti. Seal on säilinud Vana-Egiptuse printsess Amneris. Kaks muuseumikülastajat; keda mängivad Aida ja Radamese osatäitja, lähevad haua juurde. Amneris astub vitriinist välja ja laulab, et kõik lood räägivad inimeste ekslikkusest ja armastusest.
Lavapilt vahetub. Muuseum on kadunud, laval on ainult taust. Amneris teatab publikule, et see armastuslugu leidis aset Vana-Egiptuses. Muinasegiptlaste jaoks oli Niilus jõu allikas ning see tohtis kuuluda ainult neile. Sellepärast nad laastasid Nuubiat ning orjastasid sealsed sõjavangid. Taustal toimub rüüsteretk Nuubiasse. Amneris lahkub lavalt.
Egiptuse kapten Radames on oma laeval, saabudes tagasi rüüsteretkelt Nuubiasse ning olles ühtlasi kaardistamisretkel. Kaardistamine on Radamese jaoks kõige tähtsam asi. Nuubia kuninga tütart printsess Aidat tuuakse koos teiste naisvangidega Radamese laeval Egiptusse. Vangivõtjad ei tea, kes ta on. Püüdes vabastada oma kaasmaalannasid ja iseennast, ründab Aida ühte valvurit. Tema mäss lämmatatakse kiiresti. Radames viib ta laeva sisse oma ruumidesse. Radames hoiatab Aidat, et kui too tahab ellu jääda, on tal parem käituda nagu ori. Aida ütleb, et Radames ei saa temast ega tema rahvast midagi aru. Radames ütleb, et kui Aida põgeneb, tuleb Radames ise talle järele. Aida vastab, et ta poleks arvanud, et Radames on sedasorti mees, kes jookseb iga naise järele.
Kui laev on Egiptusse jõudnud, käsib Zoser, Radamese isa, vaarao järel teine mees riigis, viia vastsed orjad vasekaevandustesse, kus nad sureksid. Aida pilgu mõjul Radames sekkub ega lase vange kaevandusse saata, sest nad on naised ega peaks seal päevagi vastu. Radamest tervitab tema teener, nuubialasest nooruk Mereb. Radamese äraolekul oli ta müünud oma peremehe veini ja raha endale võtnud. Ta ütleb Radamesele, et vein läks halvaks, kuid peremees ei taha teda uskuda. Zoser ütleb Radamesele, et vaarao on suremas. Kui Radames on lahkunud, kutsub Zoser oma käsilased kokku, ning selgub, et Zoser on vaaraod mürgitanud.
Radames otsustab kinkida Aida printsess Amnerisele toatüdrukuks, kuid mitte teda isiklikult külastada. Aidat printsessi juurde viies tunnistab Mereb, et tunneb Aidas ära Nuubia printsessi. Enne kui Mereb aastaid tagasi vangi võeti, oli tema isa kuninga nõuandja. Aida vannutab Merebit saladust hoidma ning varjama seda isegi teiste nuubialaste eest. Amneris on pettunud nii selle pärast, et kingituseks on veel üks toatüdruk, kui ka sellepärast, et Radames käib külas kõikide teiste, ainult mitte tema juures. Kuid Aida võidab moehullu Amnerise enda poole, väites, et teab salajast riiete värvimise viisi.
Radamese tagasituleku auks korraldatud peol kuulutab vaarao, et Radames ja Amneris lõpuks abielluvad mõne päeva pärast, mis on Radamesele üllatuseks ja kohkumuseks. Ta tahtis jälle ekspeditsioonile minna, ent see abielu poleks lubanud teda enam kunagi Egiptusest lahkuda. Haigel vaaraol tuleb köhahoog peale ja ta kantakse ära. Kui kõik teised on lahkunud, vahetavad Radames ja Aida mõned sõnad ning avavad end teineteisele. Radames hakkab ennast haletsema. See on Aida meelest absurdne: Radames ei ole ori, kui saatus talle ei meeldi, peab ta seda muutma. Aida kõnnib minema, kuigi Radames käsib teda jääda.
Amnerise ruumides pihib Amneris Aidale, kui raske on printsess olla. Ta peab inimeste ees teesklema ega saa olla tema ise ning elada, nagu ta soovib. Ta on mures isa läheneva surma pärast. Aida lohutab teda. Nad käituvad nagu sõbrannad. Radames astub äkki sisse, tuues ettekäändeks, et tahab Amnerisega öö veeta. Amneris ruttab voodisse. Radames jääb Aidaga jutlema. Ta palub sisuliselt andeks ning püüab välja uurida Aida päritolu. Amneris tuleb vihasena tagasi ja karjub Radamese peale. Radames hiilib uksest välja. Amneris on nõutu, küsides endalt, miks Radames, kes lapsena oli talle nii lähedane, on nüüd võõraks jäänud.